CELEX: 32011R0740
Language: et
Date: 2011-07-27 00:00:00
Title: Komisjoni rakendusmäärus (EL) nr 740/2011, 27. juuli 2011 , millega kiidetakse heaks toimeaine bispüribak kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa  EMPs kohaldatav tekst

28.7.2011   
            
            
               ET
            
            
               Euroopa Liidu Teataja
            
            
               L 196/6
            
         KOMISJONI RAKENDUSMÄÄRUS (EL) nr 740/2011,
   27. juuli 2011,
   millega kiidetakse heaks toimeaine bispüribak kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2 ja artikli 78 lõiget 2,
   ning arvestades järgmist:
   
               (1)
            
            
               Vastavalt määruse (EÜ) nr 1107/2009 artikli 80 lõike 1 punktile a kohaldatakse nõukogu direktiivi 91/414/EMÜ (2) seoses heakskiitmise menetluse ja tingimustega nende toimeainete suhtes, mille kohta on vastu võetud otsus kooskõlas nimetatud direktiivi artikli 6 lõikega 3 enne 14. juunit 2011. Bispüribaki puhul on määruse (EÜ) nr 1107/2009 artikli 80 lõike 1 punkti a tingimused täidetud komisjoni otsusega 2003/305/EÜ (3).
            
         
               (2)
            
            
               Vastavalt direktiivi 91/414/EMÜ artikli 6 lõikele 2 sai Itaalia 26. veebruaril 2002. aastal ettevõttelt Bayer CropScience taotluse kanda toimeaine bispüribak (võib nimetada ka bispüribaknaatriumiks sõltuvalt sellest, millisel kujul esineb toimeaine toimiku aluseks olevas representatiivtootes) direktiivi 91/414/EMÜ I lisasse. Otsusega 2003/305/EÜ kinnitati, et toimik on täielik ning seda võib pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.
            
         
               (3)
            
            
               Kõnealuse toimeaine mõju inimeste ja loomade tervisele ning keskkonnale taotleja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 1. augustil 2003. aastal.
            
         
               (4)
            
            
               Hindamisaruande projekti kohta on liikmesriigid ja Euroopa Toiduohutusamet (EFSA) esitanud vastastikused eksperdihinnangud EFSA 12. juuli 2010. aasta järeldusena, milles käsitletakse toimeaine bispüribak pestitsiidina kasutamisega kaasneva riski hindamisele antud vastastikuseid eksperdihinnanguid (4). Liikmesriigid ja komisjon vaatasid aruande läbi toiduahela ja loomatervishoiu alalises komitees ning see vormistati 17. juunil 2011 komisjoni läbivaatamisaruandena bispüribaki kohta.
            
         
               (5)
            
            
               Mitmest senisest uuringust on ilmnenud, et bispüribakki sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele eelkõige seoses komisjoni läbivaatamisaruandes uuritud ja üksikasjalikult kirjeldatud kasutusviisidega. Seepärast on asjakohane bispüribak heaks kiita.
            
         
               (6)
            
            
               Ilma et see piiraks määruses (EÜ) nr 1107/2009 sätestatud heakskiitmisjärgsete kohustuste täitmist ning võttes arvesse erilist olukorda, mille tingis üleminek direktiivi 91/414/EMÜ kohaldamiselt määruse (EÜ) nr 1107/2009 kohaldamisele, tuleks siiski kohaldada järgmist. Liikmesriikidele tuleks pärast heakskiitmist näha ette kuuekuuline ajavahemik bispüribakki sisaldavate taimekaitsevahendite lubade läbivaatamiseks. Liikmesriigid peaksid lube muutma või load asendama või tühistama, kui see on asjakohane. Erandina kõnealusest tähtajast tuleks ette näha pikem ajavahemik iga taimekaitsevahendit ja selle iga kavandatud kasutusala käsitlevate täielike, direktiivi 91/414/EMÜ III lisa kohaste ajakohastatud toimikute esitamiseks ja hindamiseks kooskõlas ühtsete põhimõtetega.
            
         
               (7)
            
            
               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (5) raames hinnatud toimeainete direktiivi 91/414/EMÜ I lisasse kandmisel saadud kogemus on näidanud, et raskusi võib tekkida kehtivate lubade omanike kohustuste tõlgendamisel seoses andmetele juurdepääsuga. Edasiste raskuste vältimiseks oleks seepärast vaja täpsustada liikmesriikide kohustusi, eelkõige kohustust kontrollida, et loa omanik tõendab, et tal on juurdepääs toimikule, mis vastab kõnealuse direktiivi II lisa nõuetele. Sellise täpsustamise tulemusena ei panda liikmesriikidele ega loaomanikele siiski mingeid uusi kohustusi võrreldes seni vastu võetud direktiividega, millega muudetakse kõnealuse direktiivi I lisa, või võrreldes toimeainete heakskiitmise määrustega.
            
         
               (8)
            
            
               Kooskõlas määruse (EÜ) nr 1107/2009 artikli 13 lõikega 4 tuleks komisjoni 25. mai 2011. aasta rakendusmääruse (EL) nr 540/2011 (millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga) (6) lisa vastavalt muuta.
            
         
               (9)
            
            
               Selguse huvides tuleks tunnistada kehtetuks komisjoni 3. märtsi 2011. aasta direktiiv 2011/22/EL, millega muudetakse nõukogu direktiivi 91/414/EMÜ, et lisada toimeainete hulka bispüribak (7).
            
         
               (10)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas loetletud toimeaine bispüribak kiidetakse heaks kõnealuses lisas sätestatud tingimustel.
   Artikkel 2
   Taimekaitsevahendite ümberhindamine
   1.   Kooskõlas määrusega (EÜ) nr 1107/2009 muudavad või tühistavad liikmesriigid vajaduse korral toimeainena bispüribakki sisaldavate taimekaitsevahendite kehtivad load 31. jaanuariks 2012. aastaks.
   Eelkõige kontrollivad nad nimetatud tähtpäevaks, et on täidetud käesoleva määruse I lisas sätestatud tingimused, välja arvatud need, mis on kindlaks määratud nimetatud lisa erisätteid käsitleva veeru B osas, ning et loa omanikul on kooskõlas direktiivi 91/414/EMÜ artikli 13 lõigetes 1–4 sätestatud tingimustega ning määruse (EÜ) nr 1107/2009 artikliga 62 nimetatud direktiivi II lisa nõuetele vastav toimik või juurdepääs sellele.
   2.   Iga lubatud taimekaitsevahendi puhul, mis sisaldab bispüribakki ainsa toimeainena või ühena mitmest toimeainest, mis kõik on hiljemalt 31. juuliks 2011. aastaks loetletud rakendusmääruse (EL) nr 540/2011 lisas, viivad liikmesriigid erandina lõikest 1 läbi toote uue hindamise direktiivi 91/414/EMÜ III lisa nõuetele vastava toimiku põhjal kooskõlas määruse (EÜ) nr 1107/2009 artikli 29 lõikes 6 osutatud ühtsete põhimõtetega ning võttes arvesse käesoleva määruse I lisa erisätteid käsitleva veeru B osa. Selle hindamise põhjal otsustavad liikmesriigid, kas toode vastab määruse (EÜ) nr 1107/2009 artikli 29 lõikes 1 sätestatud tingimustele.
   Pärast otsustamist:
   
               a)
            
            
               kui taimekaitsevahend sisaldab bispüribakki ainsa toimeainena, muudavad liikmesriigid vajaduse korral luba või tühistavad selle hiljemalt 31. jaanuariks 2013, või
            
         
               b)
            
            
               kui taimekaitsevahend sisaldab bispüribakki ühena mitmest toimeainest, muudavad liikmesriigid vajaduse korral luba või tühistavad selle 31. jaanuariks 2013 või kuupäevaks, mis on loa selliseks muutmiseks või tühistamiseks ette nähtud vastavas õigusaktis või vastavates õigusaktides, millega asjaomane toimeaine või asjaomased toimeained kanti direktiivi 91/414/EMÜ I lisasse või millega kõnealune toimeaine või kõnealused toimeained heaks kiideti, olenevalt sellest, kumb kuupäev on hilisem.
            
         Artikkel 3
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 4
   Kehtetuks tunnistamine
   Direktiiv 2011/22/EL tunnistatakse kehtetuks.
   Artikkel 5
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 1. augustist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuli 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  EÜT L 230, 19.8.1991, lk 1.
   
      (3)  ELT L 112, 6.5.2003, lk 10.
   
      (4)  EFSA Journal (2010) 8(1): 1692, „Conclusion on the peer review of the pesticide risk assessment of the active substance bispyribac (unless otherwise stated all data evaluated refer to the variant bispyribac-sodium)”; doi:10.2903/j.efsa.2010.1692. Kättesaadav veebisaidil www.efsa.europa.eu.
   
      (5)  EÜT L 366, 15.12.1992, lk 10.
   
      (6)  ELT L 153, 11.6.2011, lk 1.
   
      (7)  ELT L 59, 4.3.2011, lk 26.
   
      I LISA
      
                  Üldnimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiitmise aegumine
               
               
                  Erisätted
               
            
                  Bispüribak
                  CASi nr
                  125401-75–4
                  CIPACi nr
                  748
               
               
                  2,6-bis(4,6-dimetoksüpürimidiin-2-üüloksü)bensoehape
               
               
                  > 930 g/kg (nimetatakse bispüribaknaatriumiks)
               
               
                  1. august 2011
               
               
                  31. juuli 2021
               
               
                  A   OSA
                  Lubatakse kasutada ainult herbitsiidina riisi puhul.
                  B   OSA
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu alalises komitees bispüribaki kohta koostatud läbivaatamisaruande järeldusi, eelkõige aruande I ja II liidet.
                  Üldhinnangu andmisel peavad liikmesriigid pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades.
                  Kasutusloa tingimustega nähakse vajaduse korral ette ohu vähendamise meetmed.
                  Asjaomased liikmesriigid nõuavad lisateabe esitamist seoses metaboliitidest M03, (2) M04 (3) ja M10 (4) tuleneva põhjavee võimaliku saastamisega.
                  Nad tagavad, et taotleja esitab kõnealuse teabe komisjonile 31. juuliks 2013.
               
            
         (1)  Täiendavad andmed toimeaine identifitseerimiseks ja täpsustamiseks on esitatud läbivaatamisaruandes.
      
         (2)  2-hüdroksü-4,6-dimetoksüpürimidiin.
      
         (3)  2,4-dihüdroksü-6-metoksüpürimidiin.
      
         (4)  Naatrium-2-hüdroksü-6-(4-hüdroksü-6-metoksüpürimidiin-2-üül)oksübensoaat.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                     „1
                  
                  
                     Bispüribak
                     CASi nr
                     125401-75-4
                     CIPACi nr
                     748
                  
                  
                     2,6-bis(4,6-dimetoksüpürimidiin-2-üüloksü)bensoehape
                  
                  
                     > 930 g/kg (nimetatakse bispüribaknaatriumiks)
                  
                  
                     1. august 2011
                  
                  
                     31. juuli 2021
                  
                  
                     A   OSA
                     Lubatakse kasutada ainult herbitsiidina riisi puhul.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 17. juunil 2011. aastal toiduahela ja loomatervishoiu komitees alalises bispüribaki kohta koostatud läbivaatamisaruande järeldusi, eelkõige aruande I ja II liidet.
                     Üldhinnangu andmisel peavad liikmesriigid pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades.
                     Kasutusloa tingimustega nähakse vajaduse korral ette ohu vähendamise meetmed.
                     Asjaomased liikmesriigid nõuavad lisateabe esitamist seoses metaboliitidest M03 (1), M04 (2) ja M10 (3) tuleneva põhjavee võimaliku saastamisega.
                     Nad tagavad, et taotleja esitab kõnealuse teabe komisjonile 31. juuliks 2013.
                  
               
      
         (1)  2-hüdroksü-4,6-dimetoksüpürimidiin
      
         (2)  2,4-dihüdroksü-6-metoksüpürimidiin
      
         (3)  Naatrium-2-hüdroksü-6-(4-hüdroksü-6-metoksüpürimidiin-2-üül)oksübensoaat.”